Rässa (riietus)

Rässa (ka rjassahttps://www.eki.ee/dict/vsl/index.cgi?Q=rjassa&F=M&C06=et; vene keeles ряса, kreeka keeles  εξώρασον exorason; kreekakeelsest sõnast ράσον rason 'kantud, räbaldunud rõivas', ka 'mungarüü'https://sonaveeb.ee/search/est-est/detail/rjassa/1) on pealiskuub, õigeusu ja kreekakatoliku kiriku vaimulikkonna ja munkade igapäevane üleriie, pikk avar tume kuub pikkade, peopesi katvate laiade varrukategaM. Sepper. Õigeusu kirikutekstiilide sümboolika, vanus ja tehnoloogia Lääne-Eesti ja Tallinna kirikute näitel. magistritöö. TÜ Viljandi Kultuuriakadeemia, 2019. Kantakse alusrässa peal.

Rässat kannavad alusrässa peal piiskopid, preestrid, diakonid ja mungad, kuid slaavi traditsioonis ei kanna seda lugejad ja alamdiakonid. Kreeka traditsioonis võivad kanda seda ka koorilauljad kirikus, kuid ilmalike tavariiete, mitte alusrässa peal. Riietusese pärineb kunagisest mungarüüst.

 Vaata ka 
 Podräsnik (alusrässa)
 Sutaan
 Talaar

 Viited 

 Välislingid 
 Rässa (cassock) OrthodoxWikis

Kategooria:Kirikutekstiilid
Kategooria:Vaimuliku riietus